François Victor Massena

François Victor MASSÉNA, 3a Princo de Essling kaj 3a Duko de Rivoli (2a de Aprilo 1799 en Antibes - 16a de Aprilo 1863) estis franca amatora ornitologo. Li estis la plej juna el kvar filoj de Marŝalo André Masséna, Princo de Essling kaj Duko de Rivoli, kaj Anne Marie Rosalie Lamare. Liaj gefratoj estis Victoire Thècle Masséna, Marie Anne Elisabeth Masséna kaj Jacques Prosper Masséna.

Masséna akumulis grandan birdokolekton de 12 500 specimenoj, kiujn li vendis al Dro. Thomas Bellerby Wilson en 1846. Wilson donis la kolekton al la Akademio de Naturaj Sciencoj. Masséna priskribis nombron de novaj papagoj kun sia nevo Charles de Souancé, kiel la Verdavanga konuro kaj la subspecio E. p. chrysogenys de la Brungorĝa konuro. La Ardezvosta trogono (Trogon massena), La Skarlatdorsa pego (Colaptes rivolii) kaj la Kolibro de Rivoli (Eugenes fulgens) estis ĉiuj nomitaj liahonore.

En 1823 li edziĝis al Anna Masséna, Dukino de Rivoli, kaj ili havis kvar filojn. La Kolibro de Anna (Calypte anna) estis tiel nomita ŝiahonore fare de la kolega ornitologo René Primevère Lesson.

Referencoj

Kategorio:Francaj ornitologoj